钦定古今图书集成/理学汇编/学行典/第217卷 > 周永清
## 钦定古今图书集成/理学汇编/学行典/第217卷 > 周永清

按《汝宁府志》：“周永清，汝阳人。韩庄农家子。幼闻读书
声，甚羡，负笈郡城，从师肄习，咏《蓼莪》诗，心恻恻焉动归侍父母，疾跽，进汤饵，父母相继逝，永清哭痛，绝水
浆者五日。邻里襄其葬事，披发僵卧，誓从死地下。邻
张自大，捐尺地覆茅，居之林柏。又捐尺地，永清得负
土筑坟，昼夜号哭，三年如一日。有巨蛇伴足眠，白鹊”
飞鸣树上，不去，黄犬周墓而嗥，忽不见，竟瘦死庐中。
妻唐氏年二十，子绳孝五岁，继孝三岁。里长泣闻，有
司复其家，岁给粟帛四金。